Fajita

**Fajita**, id suang do nansakan Tex-Mex, nopo nga nonggo-nonggo daging linugu i di nidu tumanud do pilian om pohidangon miampai lado om bawang i koubasan no pokuoon id tapung toi ko' tortilla luong. Id kotimpuunon, pokomoyon diti nopo nga sumuku kuma stik skirt, pigisan daging lembu kumoiso i gunoon id taakanon.  Alternatif bobos otutunan montok stik skirt nopo nga kohompit no manuk om pigisan daging lembu di suai, miampai do kinotuan om okon ko' daging. Id restoran, onsokon o daging miampai bawang om lado banggala. Pomoroso bobos otutunan nopo nga kohompit no do salad ginigiu, krim oonsom, guacamole, salsa, pico de gallo, keju parut, kacang ginuring om kambatus dadu. "Tacos de arrachera" nopo nga gunoon id kawo taakanon Meksiko koibutan.

## Etimologi
Fajita nopo nga istilah tokoro Tex-Mex toi ko' Tejano montok pinutulan tokoro daging mantad daging lembu, pinutulan di bobos koubasan do gunoon montok momonsoi do fajita. Hogot fajita nopo nga au noilaan o kinoimbulayan id suang do ponuatan gisom do toun 1971, tumanud do Komoiboros Inggiris Oxford. (Hogot *faja* nopo nga boros Sepanyol i kirati do "jalur", toi ko' "pongongkos do tawak", mantad *fascia* Latin, "band"). Sundung pia' *fajita* id kotimpuunon nopo nga sumuku kumaa jalur daging lembu diti, baino, wonsoyon o fajita miampai mogikakawo kakamot, kohompit no do vegetarian miagal do lado otomou/ aragang/ osilou, bawang, lado om lado jalapeño.

## Sajara
Stik skirt nopo nga iso putulan daging lembu i otutunan kopio montok luguon id Amerika Latin. Lohowon iti sabaagi do *entraña* id Argentina, Chile om Uruguay, *fraldinha* id Brazil, om *arrachera* id Mexico.

Bukti nonsokon kumoiso do fajita miampai putulan daging, woyo pogogonsok (miampai pointilombud id sakai do tapui toi ko' id sakai pomoluguan), om ngaran pomolohou do Sepanyol nopo nga nokoimbulai mantad po di toun 1930-an id tana pomutanaman do Texas Kabaatan om Texas Kotonobon. Stik skirt nopo nga iso mantad piipiro daging talanut i tinahak kumaa vaqueros (koboi) soira koroton o lembu montok manahak taakanon kumaa momogompi maamaso ponimungan. Maamaso Manom 1969, Sonny Falcón, songulun monguugulud do pamadagangan daging id Austin, minongigit do gerai konsesi fajita taco montok komersial kumoiso maamaso kapanaandakan 16 septiembre labus kakadayan id Kyle, Texas.  Maamaso toun dii nogi, Otilia Garza nopo nga pinopointutun do fajita id Restoran Round-Up di Pharr, Texas. Nakaanu do kredit i Garza miampai minomoruhang do taakanon fajita poinsuai-suai kalapas noonuan do queso flameado (keju Mexico otonu) id sakai do piring bosi besi id Acapulco.

Kowoowoyoon diti nopo nga pinointutun do lobi akawas do mogikaakawo porniagan, miagal do Ninfa's di Houston, Hyatt Regency id Austin, om ogumu po restoran id San Antonio. Id kabaatan do Arizona, istilah diti nopo nga au noilaan, suai ko' sabaagi do putulan daging gisom do toun 1990-an soira restoran taakanon tosikap Meksiko nopo nga tumimpuun no momoguno do hogot dii id suang do pomudagangan diolo. Id toun-toun potilombus, nosiliu o fajitas sabaagi taakanon di otutunan kopio id restoran makan kasual id Amerika om nogi nansakan id walai. 

Id kogumuan do restoran, daging om kinotuan fajita nopo nga igitan id mija miampai gumolok do opuhod id sakai do piring logam toi ko' poriuk, miampai do tortilla om pomoroso di nakalasu no, miagal do guacamole, pico de gallo, queso, salsa, keju parut om krim oonsom.

## Intangai nogi

* Antojitos
* Burrito
* Taco
* Fajitagate, skandal politik id California

## Sukuon

## Noputan labus

* Encyclopedia of American Food and Drink version of fajita origins
* Cookeryonline - Fajita Page